<classify> Chanzo cha picha, Getty ImagesManchester United wamekamilisha usajili wa pauni milioni 72 wa mshambuliaji wa Denmark Rasmus Hojlund kutoka Atalanta.Mchezaji huyo mwenye umri wa miaka 20, ambaye alijiunga na kikosi cha Serie A mwaka 2022 na kufunga mabao 10 katika mechi 34 msimu uliopita, anahamia Old Trafford kwa mkataba wa miaka mitano.Sio siri nimekuwa shabiki wa klabu hii kubwa tangu nikiwa mvulana mdogo, Hojlund alisema.Chanzo cha picha, Manchester CityManchester City wamekamilisha usajili wa beki wa Croatia Josko Gvardiol kwa mkataba wa miaka mitano kutoka RB Leipzig kwa euro milioni 77m.Gvardiol ndiye beki wa pili ghali zaidi kusajiliwa baada ya Harry Maguire, ambaye alijiunga na Manchester United kwa 80m kutoka Leicester City mwaka 2019.Gvardiol, 21, amefanya vyema katika misimu yake miwili Leipzig baada ya kujiunga na Dynamo Zagreb Julai 2021.Nimekuwa nikitamani sana kucheza Uingereza, alisema.Chanzo cha picha, Getty ImagesBayern Munich bado wanasubiri kujua iwapo Tottenham Hotspur wako tayari kumuuza nahodha wa Uingereza Harry Kane.Mabingwa hao wa Ujerumani wameripotiwa wasilisha ofa ya kumnunua Kane, na gazeti la Bild linaripoti kuwa tayari wamekubaliana na mshambuliaji huyo mwenye umri wa miaka 30.Bayern wanapuuza ripoti kwamba wametoa makataa ya hadi Ijumaa kwa Spurs kufanya uamuzi, lakini wanazidi kuchanganyikiwa na hali hiyo.Tottenham hawajatoa tamko lolote kuhusiana ripoti hiyo.Chanzo cha picha, Getty ImagesChelsea wamekamilisha usajili wa mlinda mlango wa Uhispania Robert Sanchez kutoka Brighton Hove Albion kwa pauni milioni 25.Mchezaji huyo mwenye umri wa miaka 25 anahamia Stamford Bridge kwa mkataba wa miaka saba.Sanchez alicheza mechi 23 za ligi akiwa na Brighton msimu uliopita kabla ya kupoteza nafasi yake katika kikosi cha kwanza kwa Jason Steele.Chanzo cha picha, Getty ImagesUsajili wa hivi punde wa Manchester United umezua gumzo la ulinganisho kati ya Erling Haaland na Rasmus Hojlund.Nyota hawa wawili wote ni moto wa kuotea mbali katika safu ya mashambulizi. Na msimu mpya wa Ligi Kuu ya Uingereza utakapoanza, wote wawili watakuwa wakichezea klabu za Manchester.Je, Hojlund anaweza kushindana na Haaland?Uwezo bila shaka anao, lakini unapolinganisha takwimu, Hojlund yuko mbali na Haaland.Mchezaji huyo wa kimataifa wa Norway alifunga mabao 36 katika mechi 35 alizoichezea Manchester City kwenye ligi msimu uliopita - bao moja kila baada ya dakika 77. Katika Serie A, Hojlund alipata wavu kila baada ya dakika 204.Hojlund amekuwa na misimu miwili tu kamili kama mtaalamu. Katika msimu wa pili wa Haaland, alifanikiwa kufunga mabao 12 katika mechi 25 alizoichezea City.Kwa hivyo, ingawa Hojlund si makala iliyokamilika, anaweza kufinyangwa na kujumuishwa kwenye kikosi cha kwanza cha United.Fuatilia taarifa zetu za michezo kwa uhondo kamili.  <topic>: MICHEZO 